《石鼓》
明代·王恪

当日岐阳猎火红，大书深刻配《车攻》。奇文人嗜《三苍》并，盈数天亏九鼎同。

歌托韩苏参史笔，辞超秦汉系王风。重搜残臼成完璧，千古辉煌太学中。

作者简介：王恪，字克敬，号淡轩。东莞人。缜父。明代宗景泰七年（一四五六）举人，补授庆远府同知。丁外艰，起补泉州，擢宝庆知府。年九十四卒。事见民国《东莞县志》卷五六。